ddrg/super_eurlex huggingface dataset:
RÅDETS AFGØRELSE af 20. november 1995 om midlertidig anvendelse af visse bestemmelser i den mellemregionale rammeaftale om samarbejde mellem Det Europæiske Fællesskab og dets medlemsstater på den ene side og Det Sydamerikanske Fællesmarked (Mercosur) og dets deltagerstater på den anden side (1) (96/205/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen, og

ud fra følgende betragtninger:

Fællesskabet og Mercosur har forpligtet sig til at fastlægge de nærmere bestemmelser for en fremskyndet anvendelse af visse af bestemmelserne om det handelsmæssige samarbejde mellem parterne samt de institutionelle rammer for dette samarbejde i den mellemregionale rammeaftale om samarbejde mellem Det Europæiske Fællesskab og dets medlemsstater på den ene side og Det Sydamerikanske Fællesmarked (Mercosur) og dets deltagerstater på den anden side;

i afventning af afslutningen af procedurerne for aftalens ikrafttræden vil en midlertidig anvendelse af disse bestemmelser bidrage til at skabe tættere handelsforbindelser mellem Fællesskabet og Mercosur -

TRUFFET FØLGENDE AFGØRELSE:

Artikel 1

Den i bilaget til denne afgørelse indeholdte brevveksling mellem Fællesskabet og Mercosur, der omhandler den midlertidige anvendelse af visse bestemmelser i den mellemregionale rammeaftale om samarbejde mellem Det Europæiske Fællesskab og dets medlemsstater på den ene side og Det Sydamerikanske Fællesmarked (Mercosur) og dets deltagerstater på den anden side, godkendes herved på Fællesskabets vegne.

Teksten til brevvekslingen er knyttet til denne afgørelse.

Artikel 2

I de organer, der er omhandlet i aftalens artikel 27 og 29, repræsenteres Fællesskabet af Kommissionen.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 20. november 1995.

På Rådets vegne

J. SOLANA

Formand

(1) Den mellemregionale rammeaftale om samarbejde mellem Det Europæiske Fællesskab og dets medlemsstater på den ene side og Det Sydamerikanske Fællesmarked (Mercosur) og dets deltagerstater på den anden side blev undertegnet i Madrid fra den 15. til den 31. december 1995 med forbehold af indgåelse.
RÅDETS AFGØRELSE af 11. marts 1996 om bekræftelse af Kommissionens forordning (EF) nr. 2914/95 om indførelse af forudgående fællesskabstilsyn med importen af visse jern- og stålprodukter, der er omfattet af EKSF- og EF-traktaterne og har oprindelse i visse tredjelande (96/208/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3285/94 af 22. december 1994 om den fælles importordning og om ophævelse af forordning (EF) nr. 518/94 (1), særlig artikel 16, stk. 8, og

ud fra følgende betragtninger:

Ved forordning (EF) nr. 2914/95 (2) traf Kommissionen foranstaltninger til indførelse af forudgående fællesskabstilsyn med importen af visse jern- og stålprodukter, der er omfattet af EKSF- og EF-traktaterne og har oprindelse i visse tredjelande;

en medlemsstat har indbragt den af Kommissionen trufne afgørelse for Rådet i henhold til proceduren i artikel 16, stk. 7 og 8, i forordning (EF) nr. 3285/94, samt

efter at have gjort sig bekendt med begrundelsen for forordning (EF) nr. 2914/95 -

TRUFFET FØLGENDE AFGØRELSE:

Artikel 1

Kommissionens forordning (EF) nr. 2914/95 af 18. december 1995 om indførelse af forudgående fællesskabstilsyn med importen af visse jern- og stålprodukter, der er omfattet af EKSF- og EF-traktaterne og har oprindelse i visse tredjelande, bekræftes.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 11. marts 1996.

På Rådets vegne

L. DINI

Formand

(1) EFT nr. L 349 af 31. 12. 1994, s. 53. Forordningen er ændret ved forordning (EF) nr. 139/96 (EFT nr. L 21 af 27. 1. 1996, s. 7).

(2) EFT nr. L 305 af 19. 12. 1995, s. 23.
KOMMISSIONENS BESLUTNING af 4. marts 1996 om ændring af Kommissionens beslutning 92/195/EØF om et tidsbegrænset forsøg i henhold til Rådets direktiv 66/401/EØF om handel med frø af foderplanter, for så vidt angår forhøjelse af et partis maksimale vægt (96/203/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1), senest ændret ved akten vedrørende Østrigs, Finlands og Sveriges tiltrædelse, særlig artikel 13a, og

ud fra følgende betragtninger:

Ved direktiv 66/401/EØF er det fastsat, hvor meget et parti maksimalt må veje i forbindelse med frøafprøvning;

på grund af udviklingen i frøhandelssædvanerne og i metoderne til transport af frø, bl.a. som styrtgods, bør den foreskrevne maksimale vægt pr. parti forhøjes;

ifølge gældende international sædvane kan et partis maksimale vægt forhøjes for nogle arters vedkommende;

ved Kommissionens beslutning 92/195/EØF (2) om et tidsbegrænset forsøg i henhold til Rådets direktiv 66/401/EØF om handel med frø af foderplanter, for så vidt angår forhøjelse af et partis maksimale vægt blev der iværksat et tidsbegrænset forsøg på nærmere fastsatte betingelser med henblik på at finde bedre alternativer til de nugældende bestemmelser om et partis maksimale vægt;

forsøget slutter den 31. december 1995;

hvad angår Lupinus sp., Pisum sativum og Vicia sp., kan resultaterne af nævnte forsøg betragtes som endelige;

efter gældende international sædvane kan der stadig anvendes procedurer, hvorved den maksimale vægt af et parti kan forhøjes for visse arter af Graminae og Leguminosae bortset fra Lupinus sp., Pisum sativum og Vicia sp.;

de erfaringer, der er gjort under forsøget, gør det ønskeligt at videreføre det delvis indtil den 1. marts 1999;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I beslutning 92/195/EØF foretages følgende ændringer:

1) Artikel 2, stk. 2, udgår.

2) I artikel 3, stk. 3, ændres »31. december 1995« til »1. marts 1999«.

Artikel 2

Denne beslutning rettes til medlemsstaterne.

Udfærdiget i Bruxelles, den 4. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. 125 af 11. 7. 1966, s. 2298/66.

(2) EFT nr. L 88 af 3. 4. 1992, s. 59.
KOMMISSIONENS BESLUTNING af 4. marts 1996 om visse bindende tariferingsoplysningers gyldighed (Kun den tyske udgave er autentisk) (96/194/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 12, stk. 5, litra c), og artikel 249, stk. 4,

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 1762/95 (3), særlig artikel 9, og

ud fra følgende betragtninger:

De bindende tariferingsoplysninger, der er anført i bilaget til denne beslutning, afviger fra andre bindende tariferingsoplysninger og vedrører tariferinger, som ikke er i overensstemmelse med de almindelige tariferingsbestemmelser vedrørende den kombinerede nomenklatur, der er fastsat i del I, afsnit I, litra A, i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (4), senest ændret ved Kommissionens forordning (EF) nr. 336/96 (5);

de pågældende bindende tariferingsoplysninger bør ikke længere være gyldige, og følgelig må de toldmyndigheder, der har meddelt dem, hurtigst muligt ophæve dem og samtidig underrette Kommissionen herom;

i overensstemmelse med artikel 14, stk. 1, i forordning (EØF) nr. 2454/93 bør modtageren i givet fald have mulighed for i et bestemt tidsrum at påberåbe sig den bindende tariferingsoplysning, der således ophører med at være gyldig;

de i denne beslutning fastsatte foranstaltninger er i overensstemmelse med udtalelse fra Gruppen for Told- og Statistiknomenklaturen under Toldkodeksudvalget -

VEDTAGET FØLGENDE BESLUTNING:

Artikel 1

De bindende tariferingsoplysninger, der er anført med referencer i første kolonne i skemaet i bilaget, og som de i anden kolonne anførte toldmyndigheder har meddelt, med angivelse af den tarifering, der er anført i tredje kolonne, bør ophæves hurtigst muligt og under alle omstændigheder senest fra enogtyvendedagen efter offentliggørelsen i De Europæiske Fællesskabers Tidende af denne beslutning.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 4. marts 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 171 af 21. 7. 1995, s. 8.

(4) EFT nr. L 256 af 7. 9. 1987, s. 1.

(5) EFT nr. L 49 af 28. 2. 1996, s. 1.

BILAG

>TABELPOSITION>
RÅDETS AFGØRELSE af 26. februar 1996 om indgåelse af konventionen om beskyttelse af Alperne (Alpe-konventionen) (96/191/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 130 S, stk. 1, sammenholdt med artikel 228, stk. 2, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Kommissionen har på Fællesskabets vegne deltaget i forhandlingerne om indgåelse af konventionen om beskyttelse af Alperne (Alpe-konventionen); denne konvention blev undertegnet den 7. november 1991 på Fællesskabets vegne;

indgåelsen af konventionen er et led i Fællesskabets deltagelse i internationale miljøbeskyttelsesaktioner som omhandlet i Rådets resolution af 16. december 1992 om De Europæiske Fællesskabers femte handlingsprogram på miljøområdet;

beskyttelsen af Alperne er af væsentlig betydning for samtlige medlemsstater på grund af den grænseoverskridende karakter af de økonomiske, sociale og miljømæssige problemer, der gør sig gældende i Alpeområdet;

Fællesskabet bør derfor godkende konventionen;

for at konventionen hurtigt kan træde i kraft, bør de medlemsstater, der har undertegnet den, snarest muligt afslutte deres ratifikations-, accept- eller godkendelsesprocedurer, således at Fællesskabet og dets medlemsstater kan deponere deres ratifikations-, accept- eller godkendelsesinstrumenter -

TRUFFET FØLGENDE AFGØRELSE:

Artikel 1

Konventionen om beskyttelse af Alperne (Alpe-konventionen) godkendes herved på Det Europæiske Fællesskabs vegne.

Teksten til konventionen er knyttet til denne afgørelse.

Artikel 2

Formanden for Rådet bemyndiges til at udpege den eller de personer, der er beføjet til på Fællesskabets vegne at deponere godkendelsesinstrumentet hos Republikken Østrig i overensstemmelse med konventionens artikel 12.

Udfærdiget i Bruxelles, den 26. februar 1996.

På Rådets vegne

W. LUCCHETTI

Formand

(1) EFT nr. C 278 af 5. 10. 1994, s. 8.

(2) EFT nr. C 18 af 23. 1. 1995, s. 426.

(3) EFT nr. C 110 af 2. 5. 1995, s. 1.
KOMMISSIONENS BESLUTNING af 22. februar 1996 om ændring af beslutning 93/24/EØF og 93/244/EØF og om supplerende garantier med hensyn til Aujeszkys sygdom for svin bestemt til regioner i Tyskland, der er fri for sygdommen (Tekst af betydning for EØS) (96/190/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 95/25/EF (2), særlig artikel 9, stk. 3, og artikel 10, stk. 2, og

ud fra følgende betragtninger:

Tyskland mener, at en del af landets område er fri for Aujeszkys sygdom, og har forelagt Kommissionen beviser herfor som fastsat i artikel 10 i direktiv 64/432/EØF;

der har i disse regioner kørt et program for udryddelse af Aujeszkys sygdom;

der er i Kommissionens beslutning 93/244/EØF (3) givet supplerende garantier vedrørende Aujeszkys sygdom for svin bestemt til visse områder i EF, hvor der er blevet godkendt et udryddelsesprogram, og der er i beslutningens bilag I opstillet en liste over sådanne regioner;

programmet anses for med held at have udryddet sygdommen i den tyske delstat Mecklenburg-Vorpommern; regionen bør derfor udgå på listen over regioner i nævnte bilag I;

de tyske myndigheder anvender regler for flytning af svin inden for landets grænser, der mindst svarer til dem i nærværende beslutning;

der må ikke kræves sådanne supplerende garantier af medlemsstater eller regioner i medlemsstater, der selv betragtes som fri for Aujeszkys sygdom;

der er i Kommissionens beslutning 93/24/EØF (4), senest ændret ved beslutning 95/51/EF (5), givet supplerende garantier vedrørende Aujeszkys sygdom for svin bestemt til medlemsstater eller regioner, der er fri for sygdommen, og der er i beslutningens bilag I opstillet en liste over sådanne regioner;

de tyske regioner, der er fri for sygdommen, bør tilføjes i bilag I til beslutning 93/24/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I bilag I til beslutning 93/244/EØF tilføjes »Mecklenburg-Vorpommern« efter »Thüringen«.

2. I bilag I til beslutning 93/24/EØF tilføjes »Mecklenburg-Vorpommern« efter »Brandenburg«.

Artikel 2

Denne beslutning anvendes fra den 1. marts 1996.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.

(2) EFT nr. L 243 af 11. 10. 1995, s. 16.

(3) EFT nr. L 111 af 5. 5. 1993, s. 21.

(4) EFT nr. L 16 af 25. 1. 1993, s. 18.

(5) EFT nr. L 53 af 9. 3. 1995, s. 33.
KOMMISSIONENS BESLUTNING af 19. februar 1996 om ændring af beslutning 95/357/EF om en liste over grænsekontrolsteder, der er godkendt til at føre veterinærkontrol med produkter og dyr fra tredjelande, om nærmere regler for den kontrol, som Kommissionens veterinærsagkyndige skal føre, og om ophævelse af beslutning 94/24/EF (Tekst af betydning for EØS) (96/187/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved akten vedrørende Østrigs, Finlands og Sveriges tiltrædelse, særlig artikel 9,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet, og om ændring af direktiv 89/662/EØF, 90/425/EØF og 90/675/EØF (2), senest ændret ved akten vedrørende Østrigs, Finlands og Sveriges tiltrædelse, særlig artikel 6, og

ud fra følgende betragtninger:

Kommissionens beslutning 95/357/EF (3), senest ændret ved beslutning 96/36/EF (4), giver en liste over grænsekontrolsteder, der er godkendt til at føre veterinærkontrol med produkter og dyr fra tredjelande;

nogle grænsekontrolsteder er blevet inspiceret af Kommissionens tjenestegrene; desuden kan medlemsstaterne foreslå, at grænsekontrolsteder fjernes fra listen, eller at nye optages, idet sådanne nye grænsekontrolsteder skal inspiceres inden optagelse på listen;

ud fra resultaterne af inspektionerne og forslag fra medlemsstaternes kompetente myndigheder bør beslutning 95/357/EF ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/357/EF foretages følgende ændringer:

1) I afsnittet om grænsekontrolsteder i Det Forenede Kongerige (United Kingdom):

a) affattes linjen for Manchester og Bristol således:

>TABELPOSITION>

b) udgår grænsekontrolstederne North Killingholme Wharf med tilhørende angivelser.

2) I afsnittet om grænsekontrolsteder i Tyskland (Deutschland) affattes linjen for Bremerhaven og Furth im Walde således:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 19. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 268 af 24. 9. 1991, s. 56.

(3) EFT nr. L 211 af 6. 9. 1995, s. 43.

(4) EFT nr. L 10 af 13. 1. 1996, s. 42.
KOMMISSIONENS BESLUTNING af 21. februar 1996 om ændring af Kommissionens beslutning 94/14/EF om opstilling af en fortegnelse over virksomheder i Fællesskabet, som indrømmes midlertidig, begrænset undtagelse fra de særlige EF-sundhedsbestemmelser for produktion og markedsføring af fersk kød (Tekst af betydning for EØS) (96/183/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/498/EØF af 21. juli 1991 om betingelserne for indrømmelse af midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød (1), senest ændret ved akten vedrørende Østrigs, Finlands og Sveriges tiltrædelse, særlig artikel 2, stk. 2, og

ud fra følgende betragtninger:

Medlemsstaterne har tilsendt Kommissionen fortegnelser over virksomheder, som de har til hensigt at indrømme undtagelser fra bestemte forskrifter i Rådets direktiv 64/433/EØF (2) om sundhedsmæssige betingelser for produktion og afsætning af fersk kød, ændret og kodificeret ved direktiv 95/23/EØF (3);

denne fortegnelse blev vedtaget ved Kommissionens beslutning 94/14/EF (4), ændret ved beslutning 95/31/EF (5);

Østrig, Finland og Sverige er blevet medlemmer af Fællesskabet; disse nye medlemsstater har herefter forelagt Kommissionen en fortegnelse over de virksomheder, der kan indrømmes en undtagelse fra visse forskrifter i direktiv 64/433/EØF;

det er nødvendigt at tilføje disse virksomheder til denne fortegnelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Virksomhederne i bilaget tilføjes til den liste, der blev opstillet ved beslutning 94/14/EF.

Artikel 2

Denne beslutning er rettet til medlemsstaterne.

Udfærdiget i Bruxelles, den 21. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 105.

(2) EFT nr. 121 af 29. 7. 1964, s. 2012/64.

(3) EFT nr. L 243 af 11. 10. 1995, s. 7.

(4) EFT nr. L 14 af 17. 1. 1994, s. 1.

(5) EFT nr. L 42 af 24. 2. 1995, s. 44.

BILAG

Fortegnelse over de EU-virksomheder, der er omfattet af en midlertidig og begrænset undtagelse - Rådets direktiv 91/498/EØF

>TABELPOSITION>
RÅDETS AFGØRELSE af 26. februar 1996 om beskikkelse af en suppleant til Regionsudvalget (96/176/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse 94/65/EF af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som suppleant til ovennævnte udvalg er ledig, efter at Claudio Carnieri er trådt tilbage, hvilket Rådet blev underrettet om den 16. januar 1996,

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

Bruno Bracalente beskikkes som suppleant til Regionsudvalget som efterfølger for Claudio Carnieri for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 26. februar 1996.

På Rådets vegne

S. AGNELLI

Formand

(1) EFT nr. L 31 af 4. 2. 1994, s. 29.
RÅDETS BESLUTNING af 25. marts 1996 om godkendelse af en ændring af vedtægterne for fællesforetagendet Kernkraftwerk RWE-Bayernwerk GmbH (KRB) (96/243/EKSF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 50,

under henvisning til forslag fra Kommissionen, og

ud fra følgende betragtninger:

Ved beslutning 63/27/Euratom (1) konstituerede Rådet Kernkraftwerk RWE-Bayernwerk GmbH (KRB) som fællesforetagende;

ved beslutning 88/446/Euratom (2) ændrede Rådet beslutning 63/27/Euratom, idet det med henblik på KRB's fuldstændige demontering af dets kernekraftværk forlængede varigheden af KRB's status som fællesforetagende med tolv år indtil år 2000;

den beslutning, som generalforsamlingen for KRB's selskabsdeltagere vedtog den 11. november 1994, om at begrænse fællesforetagendets selskabskapital fra 100 mio. DM til 40 mio. DM, udgør en ændring af fællesforetagendets vedtægter;

begrænsningen af kapitalen virker ikke hindrende for en sund økonomisk drift af fællesforetagendet i betragtning af dets begrænsede aktiviteter som følge af demonteringen af kernekraftværket; den pågældende ændring af fællesforetagendets vedtægter bør derfor godkendes -

VEDTAGET FØLGENDE BESLUTNING:

Artikel 1

Ændringen af artikel 4 og 5 i vedtægterne for fællesforetagendet Kernkraftwerk RWE-Bayernwerk GmbH (KRB), som anført i bilaget til denne beslutning, godkendes.

Artikel 2

Denne beslutning er rettet til medlemsstaterne og til fællesforetagendet KRB.

Udfærdiget i Bruxelles, den 25. marts 1996.

På Rådets vegne

G. SALVINI

Formand

(1) EFT nr. 93 af 22. 6. 1963, s. 1745/63.

(2) EFT nr. L 222 af 12. 8. 1988, s. 3.

BILAG

ÆNDRING AF VEDTÆGTERNE FOR FÆLLESFORETAGENDET KERNKRAFTWERK RWE-BAYERNWERK GmbH (KRB)

1. Artikel 4 i vedtægterne affattes således:

»Artikel 4

Selskabets kapital

Selskabets kapital er fastsat til 40 000 000 DM (fyrre millioner tyske mark).«

2. Artikel 5 i vedtægterne affattes således:

»Artikel 5

Indskud

Selskabsdeltagerne har indskudt følgende beløb:

a) Rheinisch-Westfälisches Elektrizitätswerk Energie Aktiengesellschaft, Essen, et indskud på 30 000 000 DM

b) Bayernwerk Aktiengesellschaft, München, et indskud på 10 000 000 DM.«
RÅDETS AFGØRELSE af 22. december 1995 om midlertidig anvendelse af visse aftaler mellem Det Europæiske Fællesskab og visse tredjelande om handel med tekstilvarer (Hviderusland, Ungarn, Polen, Rumænien og Ukraine) (96/224/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne forhandlet bilaterale aftaler om ændring og i påkommende tilfælde fornyelse af de eksisterende bilaterale aftaler og protokoller om handel med tekstilvarer med visse tredjelande;

i afventning af, at de til indgåelsen nødvendige procedurer afsluttes, bør disse bilaterale aftaler anvendes midlertidigt fra den 1. januar 1996, forudsat at partnerlandene gensidigt anvender dem midlertidigt -

TRUFFET FØLGENDE AFGØRELSE:

Eneste artikel

De bilaterale aftaler, der er anført i bilaget til denne afgørelse, anvendes i afventning af den formelle indgåelse midlertidigt fra den 1. januar 1996, forudsat at partnerlandene gensidigt anvender dem midlertidigt.

Teksten til de paraferede aftaler er knyttet til denne afgørelse.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

BILAG

LANDELISTE

HVIDERUSLAND

UNGARN

POLEN

RUMÆNIEN

UKRAINE